Liliyana Natsir

| Liliyana Natsir |
| --- | --- |
 Natsir vuonna 2013
Henkilötiedot
Syntynyt: 9. syyskuuta 1985 (ikä 39) Manado, Indonesia
Kansalaisuus:   Indonesia
Sulkapalloilija
Pituus:  169 cm
Paino:  62 kg
Kätisyys:  oikea
  [ Muokkaa Wikidatassa ]   
| Mitalit> Maa:   Indonesia.Naisten sulkapallo. Olympialaiset  | Mitalit> Maa:   Indonesia.Naisten sulkapallo. Olympialaiset  | Mitalit> Maa:   Indonesia.Naisten sulkapallo. Olympialaiset  | Maa:   Indonesia> Naisten sulkapallo. |
| --- | --- | --- | --- |
|  Kultaa | Rio de Janeiro 2016 | Sekanelinpeli |  |
|  Hopeaa | Peking 2008 | Sekanelinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Anaheim 2005 | Sekanelinpeli |  |
|  Kultaa | Kuala Lumpur 2007 | Sekanelinpeli |  |
|  Kultaa | Guangzhou 2013 | Sekanelinpeli |  |
|  Kultaa | Glasgow 2017 | Sekanelinpeli |  |
|  Hopeaa | Hyderabad 2009 | Sekanelinpeli |  |
|  Pronssia | Lontoo 2011 | Sekanelinpeli |  |
|  Pronssia | Jakarta 2015 | Sekanelinpeli |  |
| AM-kilpailut  | AM-kilpailut  | AM-kilpailut  |  |
|  Kultaa | Manila 2005 | Sekanelinpeli |  |
|  Kultaa | Nakhon Ratchasima 2007 | Nelinpeli |  |
|  Kultaa | Nakhon Ratchasima 2007 | Joukkue |  |
|  Kultaa | Vientiane 2009 | Sekanelinpeli |  |
|  Kultaa | Jakarta 2011 | Sekanelinpeli |  |
|  Hopeaa | Ho Chi Minh 2003 | Nelinpeli |  |
|  Hopeaa | Vientiane 2009 | Joukkue |  |
|  Hopeaa | Jakarta 2011 | Joukkue |  |
|  Pronssia | Ho Chi Minh 2003 | Joukkue |  |
|  Pronssia | Manila 2005 | Joukkue |  |
|  Pronssia | Nakhon Ratchasima 2007 | Sekanelinpeli |  |
Liliyana Natsir (s. 9. syyskuuta 1985 Manado) on indonesialainen entinen sulkapalloilija, olympiavoittaja ja maailmanmestari.
Natsir kilpaili urallaan kolmissa olympialaisissa. Pekingin olympialaiset 2008 olivat hänen ensimmäiset olympialaiset. Hän pelasi tuolloin sekä sekanelinpelissä että naisten nelinpelissä. Naisten nelinpeliin hän osallistui Vita Marissan parina, mutta he hävisivät ensimmäisellä kierroksella kiinalaisparille Yang Wei-Zhang Jiewenille erin 2–0. Sekanelinpeliin hän osallistui Nova Widianton kanssa. He voittivat ensimmäisellä kierroksella eteläkorealaiset Han Sang-hoonin ja Hwang Yu-min ja puolivälierissä thaimaalaiset Sudket Prapakamolin ja Saralee Thoungthongkamin. Välierissä he kohtasivat kiinalaisparin He Hanbin-Yu Yangin, jotka he voittivat erin 2–1. Loppuottelussa Natsir ja Widianto hävisivät eteläkorelaisille Lee Yong-daelle ja Lee Hyo-jungille saavuttaen lopulta olympiahopeaa. Lontoon olympialaisten sekanelinpeliin Natsir osallistui Tontowi Ahmadin kanssa. He voittivat alkulohkonsa kaikki kolme ottelua. Puolivälierissä he voittivat saksalaiset Michael Fuchsin ja Birgit Michelsin, mutta he hävisivät seuraavat kaksi ottelua: välierissä kiinalaispari Xu Chen-Ma Jin oli parempi erin 2–1 ja pronssiottelussa tanskalaispari Joachim Fischer Nielsen-Christinna Pedersen voitti indonesialaiset 2–0. Rio de Janeiron olympialaisissa 2016 Natsir pelasi jälleen Ahmadin parina. He voittivat alkulohkonsa kaikki kolme ottelua. Puolivälierissä he kohtasivat indonesialaiset Praveen Jordanin ja Debby Susanton, jotka he voittivat erin 2–0. Välierissä he voittivat kiinalaiset Zhang Nanin ja Zhao Yunlein sekä loppuottelussa malesialaiset Chan Peng Soonin ja Goh Liu Yingin.
Natsir voitti urallaan neljästi maailmanmestaruuden sekanelinpelissä. Hänellä on myös MM-hopeaa ja kaksi MM-pronssia sekanelinpelistä. Natsir on myös moninkertainen Aasian mestari.
Natsir ilmoitti tammikuussa 2019 lopettavansa ammattilaisuransa.